Document ID: 31997L0054

Euroopa Parlamendi ja nõukogu direktiiv 97/54/EÜ,
23. september 1997,
millega muudetakse seoses põllu- või metsamajanduslike ratastraktorite maksimaalse valmistajakiirusega nõukogu direktiive 74/150/EMÜ, 74/151/EMÜ, 74/152/EMÜ, 74/346/EMÜ, 74/347/EMÜ, 75/321/EMÜ, 75/322/EMÜ, 76/432/EMÜ, 76/763/EMÜ, 77/311/EMÜ, 77/537/EMÜ, 78/764/EMÜ, 78/933/EMÜ, 79/532/EMÜ, 79/533/EMÜ, 80/720/EMÜ, 86/297/EMÜ, 86/415/EMÜ ja 89/173/EMÜ
EUROOPA PARLAMENT JA EUROOPA LIIDU NÕUKOGU,
võttes arvesse Euroopa Ühenduse asutamislepingut, eelkõige selle artiklit 100a,
võttes arvesse komisjoni ettepanekut, [1]
võttes arvesse majandus- ja sotsiaalkomitee arvamust [2]
toimides asutamislepingu artiklis 189b ettenähtud korras, [3]
ning arvestades, et:
nõukogu 4. märtsi 1974. aasta direktiivi 74/150/EMÜ põllu- või metsamajanduslike ratastraktorite tüübikinnitust käsitlevate liikmesriikide õigusaktide ühtlustamise kohta [4] reguleerimisala on praegu piiratud traktoritega, mille maksimaalne valmistajakiirus on 6-30 km/h;
paljude traktorite maksimaalne valmistajakiirus ületab tänapäeval 30 km/h; seetõttu on muutunud vajalikuks muuta direktiivi 74/150/EMÜ ja üksikdirektiive, mis moodustavad osa nendele sõidukitele kohaldatavast sõidukite tüübikinnituse Euroopa süsteemist, vältimaks olukorda, kus see menetlus kehtib aina vähema arvu sõidukite suhtes;
üksikdirektiivid 74/151/EMÜ, [5] 74/152/EMÜ, [6] 74/346/EMÜ, [7] 74/347/EMÜ, [8] 75/321/EMÜ, [9] 75/322/EMÜ, [10] 76/432/EMÜ, [11] 76/763/EMÜ, [12] 77/311/EMÜ, [13] 77/537/EMÜ, [14] 78/764/EMÜ, [15] 78/933/EMÜ, [16] 79/532/EMÜ, [17] 79/533/EMÜ, [18] 80/720/EMÜ, [19] 86/297/EMÜ, [20] 86/415/EMÜ [21] ja 89/173/EMÜ [22] sisaldavad nende reguleerimisala spetsiifilist määratlust maksimaalse valmistajakiirusega seoses; neid direktiive tuleb ka muuta vastavalt direktiivi 74/150/EMÜ artiklis 12 sätestatud korrale, vältimaks olukorda, kus need kehtiksid aina vähema arvu sõidukite kohta;
valmistajakiiruse sobiv suurenemine on väärtuselt 30 km/h väärtusele 40 km/h;
direktiivi 74/150/EMÜ ja teatud üksikdirektiivide reguleerimisala määratlemiseks kasutatava maksimaalse valmistajakiiruse suurenemine nõuab ka muudatuse tegemist nõukogu direktiivi 76/432/EMÜ, 6.aprill 1976, põllu- või metsamajanduslike ratastraktorite piduriseadmeid käsitlevate liikmesriikide õigusaktide ühtlustamise kohta; [23] see muudatus, mis on tehtud eraldi aktiga, peab jõustuma hiljemalt samaaegselt käesoleva direktiiviga;
vaja on parandada ja ühtlustada kõiki turvalisuse aspekte nagu näiteks turvavööde paigaldamine;
traktorite põhjustatud saaste peaks tulevikus kuuluma ühenduse õiguse reguleerimisalasse,
ON VASTU VÕTNUD KÄESOLEVA DIREKTIIVI:
Artikkel 1
Sõnad "30 km/h" asendatakse sõnadega "40 km/h":
- direktiivide 74/150/EMÜ, 74/151/EMÜ, 74/152/EMÜ, 74/346/EMÜ, 74/347/EMÜ, 75/321/EMÜ, 75/322/EMÜ, 76/432/EMÜ, 76/763/EMÜ, 77/311/EMÜ, 77/537/EMÜ, 78/933/EMÜ, 79/532/EMÜ, 79/533/EMÜ, 80/720/EMÜ, 86/297/EMÜ, 86/415/EMÜ ja 89/173/EMÜ artikli 1 lõikes 2,
- direktiivi 78/764/EMÜ artikli 9 lõikes 2, ja
- direktiivi 74/152/EMÜ lisa punktis 1.5.
Artikkel 2
Liikmesriigid võtavad vastu ja avaldavad käesoleva direktiivi järgimiseks vajalikud meetmed enne 23. septembrit 1998. Nad teatavad sellest viivitamata komisjonile. Liikmesriigid kohaldavad meetmeid alates 23. septembrist 1998.
Kõnealuste meetmete vastuvõtmisel lisavad liikmesriigid nendesse meetmetesse või nende meetmete ametliku avaldamise korral nende juurde viite käesolevale direktiivile. Viitamise viisi otsustavad liikmesriigid.
Artikkel 3
Käesolev direktiiv jõustub 20. päeval pärast selle avaldamist Euroopa Ühenduste Teatajas.
Artikkel 4
Käesolev direktiiv on adresseeritud liikmesriikidele.
Brüssel, 23. september 1997

Labels: 8
6